ai4bharat/Pralekha huggingface dataset:
পেট্রোলিয়ামওপ্রাকৃতিকগ্যাসমন্ত্রক
প্রধানমন্ত্রী মধ্যপ্রদেশের বীনা ও উত্তরপ্রদেশের পানকির মধ্যে বিভিন্ন পদার্থের জন্য পাইপলাইন প্রকল্পের উদ্বোধন করেছেন
নতুন দিল্লি, ২৮ই ডিসেম্বর, ২০২১
প্রধানমন্ত্রী শ্রী নরেন্দ্র মোদী আজ মধ্যপ্রদেশের বীনা তৈল শোধনাগার থেকে উত্তরপ্রদেশের কানপুরের পানকির পিওএল টার্মিনাল পর্যন্ত বিভিন্ন পদার্থের জন্য পাইপলাইনের প্রকল্পের উদ্বোধন করেছেন। ৩৫৬ কিলোমিটার দীর্ঘ এই প্রকল্পে প্রতি বছর ৩৪ লক্ষ ৫০ হাজার মেট্রিকটন পণ্য সামগ্রী পরিবহণ করা যাবে। এই প্রকল্পে পানকি পিওএল টার্মিনালে পদার্থ মজুত রাখার ক্ষমতা বৃদ্ধি করা হয়েছে। এছাড়া মালগাড়িতে পণ্য সামগ্রী তোলার জন্য প্রয়োজনীয় পরিকাঠামো গড়ে তোলা হয়েছে। প্রকল্প নির্মাণে ব্যয় হয়েছে ১৫২৪ কোটি টাকা। উত্তরপ্রদেশের লোলিতপুর, ঝাঁসি, জালাউন, কানপুর দেহাত ও কানপুর নগর জেলার পাশাপাশি মধ্যপ্রদেশের টিকামগড় ও সাগর জেলার মধ্য দিয়ে এই পাইপলাইন বসানো হয়েছে। প্রকল্পটির কাজ নির্ধারিত সময়ের এক মাস আগেই সম্পূর্ণ হয়েছে। এর সাহায্যে বীনা তৈল শোধনাগার থেকে উৎপাদিত পণ্য সামগ্রী পূর্ব ও মধ্য উত্তরপ্রদেশ, উত্তর বিহার ও দক্ষিণ উত্তরাখন্ডে নিরাপদে সরবরাহ করা যাবে।
১৮ ইঞ্জি ব্যাসের পাইপলাইনটির সাহায্যে কানপুরের পানকিতে এখন ১,৬৭,২০০ কিলোলিটার পণ্য সামগ্রী মজুত করা যাবে। আগে এখানে ৩০,৪০০ কিলোলিটার পণ্য মজুত রাখা যেত। এই প্রকল্প নির্মাণের সময় প্রত্যক্ষ ও পরোক্ষভাবে ৫ লক্ষ কর্মদিবস তৈরি হয়েছিল। প্রকল্পটির রক্ষণাবেক্ষণ ও পরিচালনার জন্য ২০০ জন কর্মীর প্রয়োজন। প্রচুর পরিমাণে পেট্রোপণ্য পরিবহণের ক্ষেত্রে পাইপলাইন হল সব থেকে সুরক্ষিত ও পরিবেশবান্ধব মাধ্যম। পাইপলাইনের সাহায্যে পেট্রোপণ্য পরিবহণ করলে মালগাড়ির ট্যাঙ্ক এবং লরির প্রয়োজন হয় না। এর ফরে কার্বন নিঃসরণ কম হয়।
CG/CB/SFS
(Visitor Counter : 117
প্রতিরক্ষামন্ত্রক
মাউন্ট মাকালুতে ভারতীয় সেনাবাহিনীর অভিযাত্রী দলের গুরুত্বপূর্ণ সদস্য নায়েক নারায়ণ সিং সম্পর্কিত তথ্য
নয়াদিল্লি, ১৭ মে, ২০১৯
প্রতিরক্ষা মন্ত্রকের এক প্রেস বিবৃতিতে জানানো হয়েছে যে, ভারতীয় সেনাবাহিনীর পর্বতারোহী দলের ১৮ জন সদস্য গত ১৬ই মে সাফল্যের সঙ্গে ৮,৪৮৫ মিটার উচ্চতা বিশিষ্ট মাউন্ট মাকালুর শীর্ষে পৌঁছয়। অবশ্য, পর্বত চূড়া থেকে অবতরণের সময় ক্যাম্পে পৌঁছনোর পথে অভিযাত্রী দলের সদস্য নায়েক নারায়ণ সিং প্রাণ হারান।
নায়েক নারায়ণ সিং পর্বতারোহনে সর্বদাই অত্যন্ত আগ্রহী একজন সেনানী হিসেবে পরিচিত ছিলেন। অতীতেও তিনি একাধিক পর্বতারোহন অভিযানে অংশ নিয়েছেন। গত বছর তিনি সাফল্যের সঙ্গে মাউন্ট কামেত পর্বত চূড়ার শীর্ষে পৌঁছন। উত্তরাখণ্ডের পিথোরাগড় থেকে আসা নায়েক নারায়ণ সিং, ২০০২ সালে সেনাবাহিনীতে কর্মজীবন শুরু করেন। তাঁর পত্নী ও তিন শিশু-সন্তান রয়েছে। এক আন্তরিক ও সাহসী সেনানী হিসেবে সকলে তাঁকে স্মরণে রাখবে।
মাউন্ট মাকালুকে সবথেকে বিপজ্জনক ও চ্যালেঞ্জিং পর্বত চূড়া হিসেবে গণ্য করা হয়ে থাকে। ৮ হাজার মিটারের বেশি উচ্চতা বিশিষ্ট বিশ্বের বিভিন্ন পর্বত চূড়ার শিখরে পৌঁছনোর অঙ্গ হিসেবে ভারতীয় সেনাবাহিনী মাউন্ট মাকালুর শীর্ষে পৌঁছনোর উদ্যোগ গ্রহণ করে।
CG/BD/DM
(Visitor Counter : 126
বিজ্ঞানওপ্রযুক্তিমন্ত্রক
ভারত আন্তর্জাতিক বিজ্ঞান মহোৎসব, ২০২০-র পূর্বে একাধিক প্রতিষ্ঠানের পক্ষ থেকে জনসাধারণের মধ্যে বিজ্ঞান মনস্কতা বাড়াতে বিজ্ঞান যাত্রা
নয়াদিল্লি, ১৪ ডিসেম্বর, ২০২০
ভারত আন্তর্জাতিক বিজ্ঞান উৎসবকে জনপ্রিয় করে তুলতে বিজ্ঞান যাত্রার আয়োজন করা হয়। এ ধরনের জনসচেতনতামূলক কর্মসূচিগুলিতে ভ্রাম্যমাণ বিজ্ঞান প্রদর্শনী আয়োজন করা হয় দেশের একাধিক শহর থেকে। বিজ্ঞান মনস্কতা বাড়ানোর লক্ষ্যে এ ধরনের কর্মসূচি গ্রহণের উদ্দেশ্যই হল, জনসাধারণের মধ্যে বিজ্ঞান সংস্কৃতির আত্মোপলব্ধি ঘটানো এবং বিজ্ঞান সম্পর্কে উদ্বুদ্ধ করে তোলা। কর্মসূচিগুলিতে তরুণ প্রজন্মকে আকৃষ্ট করতে স্থানীয় বিদ্যালয় / বিশ্ববিদ্যালয়ের ছাত্রছাত্রীদের জন্য প্রদর্শনী আয়োজন করা হয়। প্রদর্শনীগুলির মাধ্যমে আন্তর্জাতিক বিজ্ঞান মহোৎসব সম্পর্কে সচেতনতা গড়ে তোলা হয়। ষষ্ঠ ভারত আন্তর্জাতিক বিজ্ঞান মহোৎসব এবার অপ্রত্যাশিত কোভিড-১৯ মহামারীর দরুণ ভার্চ্যুয়াল পদ্ধতিতে আয়োজিত হচ্ছে। দেশের প্রায় ৩০টি জায়গা থেকে বিজ্ঞান মনস্কতার প্রসারে বিভিন্ন কর্মসূচি গ্রহণ করা হচ্ছে। বিশিষ্ট বিজ্ঞান প্রবক্তারা ছাড়াও উদ্ভাবক, শিক্ষক-শিক্ষিকা, ছাত্রছাত্রী এবং গবেষকরা স্থানীয় স্তরে আয়োজিত এই কর্মসূচিগুলিতে অংশ নেবেন।
কলকাতার ইন্ডিয়ান অ্যাসোসিয়েশন অফ দ্য কাল্টিভেশন অফ সায়েন্স  প্রতিষ্ঠানের পক্ষ থেকে সম্প্রতি ভার্চ্যুয়াল পদ্ধতিতে বিজ্ঞান যাত্রার আয়োজন করা হয়। অনুষ্ঠানে প্রতিষ্ঠানের অধিকর্তা অধ্যাপক শান্তনু ভট্টাচার্য বিজ্ঞান যাত্রা কর্মসূচির সূচনা করেন। প্রধান অতিথি হিসেবে উপস্থিত অধ্যাপক এম এন শর্মা আন্তর্জাতিক বিজ্ঞান মহোৎসব আয়োজনের বিভিন্ন দিক সম্পর্কে আলোকপাত করে অভিনব বিজ্ঞান যাত্রার প্রয়োজনীয়তার কথা উল্লেখ করেন। আমন্ত্রিত অতিথি হিসেবে বিজনানা ভারতীর জাতীয় সম্পাদক শ্রী প্রবীণ রামদাস বিশেষ ভাষণ দেন। এছাড়াও অনুষ্ঠানে সাহা ইনস্টিটিউট অফ নিউক্লিয়ার ফিজিক্স-এর অধ্যাপক ওয়াই সুধাকর, আইআইটি খড়্গপুরের অধ্যাপক পার্থপ্রতীম চক্রবর্তী প্রমুখ অংশ নেন।
ধানবাদে সিএসআইআর-এর সেন্ট্রাল ইনস্টিটিউট অফ মাইনিং অ্যান্ড ফুয়েল রিসার্চ-এর পক্ষ থেকেও ইউটিউবে বিজ্ঞান যাত্রার আয়োজন করা হয়। গোয়ায় সিএসআইআর-এর ন্যাশনাল ইনস্টিটিউট অফ ওশনোগ্রাফির পক্ষ থেকেও একই ধরনের কর্মসূচি আয়োজিত হয়েছে। গোয়ার এই অনুষ্ঠানে ডিএসআইআর-এর সচিব ডঃ শেখর সি মান্ডে বলেন, এ ধরনের বিজ্ঞান যাত্রা ও মহোৎসবের প্রভাব সমাজের প্রতিটি স্তরের ওপর পড়বে। পক্ষান্তরে সব শ্রেণীর মানুষই লাভবান হবেন। বিজনানা ভারতীর সচিব শ্রী জয়ন্ত সহস্রবুদ্ধে এবারের বিজ্ঞান মহোৎসবের গুরুত্বপূর্ণ দিকগুলির কথা উল্লেখ করে বলেন, ২০২০-র বিজ্ঞান মহোৎসবের মূল ভাবনার মধ্যেও বিজ্ঞান মনস্কতার বিষয়টি প্রতিফলিত হয়েছে।
ভারত আন্তর্জাতিক বিজ্ঞান মহোৎসবের অঙ্গ হিসেবে সারা দেশে একাধিক বিজ্ঞান-ভিত্তিক প্রতিষ্ঠানে কার্টেন রেইজার, বিজ্ঞান যাত্রা ও জনসচেতনতামূলক কর্মসূচির আয়োজন করা হয়। ইম্ফলের ইনস্টিটিউট অফ বায়ো রিসোর্স অ্যান্ড সাসটেনেবেল ডেভেলপমেন্ট -এর পক্ষ থেকেও এবারের ভারত আন্তর্জাতিক বিজ্ঞান মহোৎসবের অঙ্গ হিসেবে কার্টেন রেইজার তথা বিজ্ঞান যাত্রা কর্মসূচির আয়োজন করা হয়েছে। বিভিন্ন প্রতিষ্ঠানের এই অনুষ্ঠানগুলিতে সিএসআইআর-ইন্ডিয়ান ইনস্টিটিউট অফ কেমিক্যাল বায়োলজির অধিকর্তা শ্রী অরুণ বন্দ্যোপাধ্যায়, নর্থ-ইস্ট সেন্টার ফর টেকনলজি অ্যাপ্লিকেশন অ্যান্ড রিচ-এর মহানির্দেশক ডঃ অরুণ কুমার শর্মা, বিজনানা ভারতীর শ্রী শ্রীপ্রসাদ এম কুট্টান প্রমুখ অংশ নেন।
শিল্পওবাণিজ্যমন্ত্রক
‘রেজিন ট্রিটেড কম্প্রেসড উড ল্যামিনেটস্’ এবং বাড়িতে ব্যবহারের ইন্স্যুলেটেড ফ্লাস্ক, বোতল এবং কন্টেনারের গুণগত উৎকর্ষ নিয়ন্ত্রণে নির্দেশিকা জারি করল ডিপিআইআইটি
নয়াদিল্লি, ১৯ জুলাই, ২০২৩
বাণিজ্য ও শিল্প মন্ত্রকের আওতাধীন শিল্প ও অভ্যন্তরীণ বাণিজ্য প্রসার দপ্তর বা ডিপিআইআইটি ‘রেজিন ট্রিটেড কম্প্রেসড উড ল্যামিনেটস্’ এবং বাড়িতে ব্যবহারের ইন্স্যুলেটেড ফ্লাস্ক, বোতল এবং কন্টেনারের গুণগত উৎকর্ষ নিয়ন্ত্রণে ১৪ জুলাই, ২০২৩ দুটি নতুন নির্দেশিকা জারি করেছে। ছ’মাস পরএ এই নির্দেশিকা কার্যকর হবে। দেশে পণ্যের গুণমান রক্ষার পাশাপাশি জনস্বাস্থ্য এবং উপভোক্তাদের সুরক্ষার প্রশ্নেও বিশেষ কার্যকর হবে এই পদক্ষেপ।
নতুন নির্দেশিকা অনুযায়ী, ভারতে প্রস্তুত কিংবা আমদানী হওয়া ঐ ধরনের পণ্যের ক্ষেত্রে আইএস শংসাপত্র বাধ্যতামূলক।
পণ্যের গুণমানের বিষয়টির উপর বারবারই জোর দিয়েছেন প্রধানমন্ত্রী শ্রী নরেন্দ্র মোদী। দেশে প্রস্তুত পণ্যের গুণমান নিশ্চিত হলে আত্মনির্ভর ভারতের স্বপ্ন সফল হবে এবং বৈশ্যিক সমৃদ্ধির প্রশ্নেও তাতে ইতিবাচক প্রভাব ফেলবে বলে তিনি মনে করেন।
সেই অনুযায়ী, দেশে পণ্যের গুণমান নিয়ন্ত্রণে উদ্যোগ নিয়েছে ডিপিআইআইটি। তারা যৌথভাবে কাজ করছে ব্যুরো অফ ইন্ডিয়ান স্ট্যান্ডার্ডস্ – এর সঙ্গে। ৩১৭টি পণ্যের ক্ষেত্রে গুণমান সংক্রান্ত নতুন ৬৪টি নির্দেশিকা জারি হয়েছে। শিল্প মহলের মতামত পাওয়ার পর এইসব নির্দেশিকার আইনি দিকটি খতিয়ে দেখবে সংশ্লিষ্ট দপ্তর। এরপর, তা তুলে দেওয়া হবে বিশ্ব বাণিজ্য সংস্থার ওয়েবসাইটে। সদস্য দেশগুলি ৬০ দিনের মধ্যে এ বিষয়ে মতামত জানাতে পারবে।
তবে, অতিক্ষুদ্র ও ক্ষুদ্র শিল্পোদ্যোগগুলির ক্ষেত্রে এইসব নির্দেশিকা কার্যকর করার সময়সীমা নমনীয় রাখা হচ্ছে। সংশ্লিষ্ট নির্দেশিকাগুলি বলবৎ হলে বিআইএস – এর শংসা নেই এমন পণ্যের মজুত ও বিক্রি বিআইএস আইন, ২০১৬ মোতাবেক নিষিদ্ধ হবে। এই আইন অমান্য করলে প্রথমবার ২ বছরের কারাদন্ড এবং অন্তত ২ লক্ষ টাকা জরিমানার সংস্থান রয়েছে। দ্বিতীয়বার বিচ্যুতি ঘটলে জরিমানার ন্যূনতম পরিমাণ দাঁড়াবে ৫ লক্ষ টাকা এবং সর্বোচ্চ পরিমাণ হতে পারে মজুত হওয়া পণ্যের দামের ১০ গুণ পর্যন্ত।
CG/AC/SB
(Visitor Counter : 51
বস্ত্রমন্ত্রক
কাঁচা পাট এবং মেস্তা/ বিমলি-র ন্যূনতম সহায়ক মূল্য নির্ধারণ
কলকাতা, ২৫ মে, ২০২২
কেন্দ্রীয় সরকার কৃষকদের স্বার্থ রক্ষায় প্রতিশ্রুতিবদ্ধ। পাটচাষীদের আয়বৃদ্ধির দিকটিকে অগ্রাধিকার দিয়ে পুরো পরিস্থিতির পর্যালোচনা করে ২০শে মে থেকে কাঁচা পাটের সর্বোচ্চ মূল্য প্রত্যাহার করার সিদ্ধান্ত নেওয়া হয়েছে। জুট কমিশনারের দপ্তর সংগঠিত ও অসংগঠিত সূত্র মারফৎ বিভিন্ন তথ্য সংগ্রহ করে কাঁচা পাট এবং মেস্তা/ বিমলি-র ২০২২-২৩ সময়কালে ন্যূনতম সহায়ক মূল্য নির্ধারণ করেছে।
টিডিএন-৩ প্রজাতির কাঁচা পাটের ন্যূনতম সহায়ক মূল্য ধার্য হয়েছে কুইন্টাল প্রতি ৪ হাজার ৭৫০ টাকা। টিডিএন-১ প্রজাতির ক্ষেত্রে মূল্য নির্ধারিত হয়েছে কুইন্টাল প্রতি ৫ হাজার ৪২৫ টাকা এবং টিডিএন-২ –এর জন্য মূল্য নির্ধারিত হয়েছে কুইন্টাল প্রতি ৫ হাজার ২২৫ টাকা। এছাড়াও টিডিএন-৪ ও টিডিএন-৫ –এর জন্য ন্যূনতম সহায়ক মূল্য নির্ধারিত হয়েছে যথাক্রমে কুইন্টাল প্রতি ৪ হাজার ২২৫ টাকা ও ৪ হাজার ২৫ টাকা। মেস্তা/ বিমলির ক্ষেত্রে এম১, এম২, এম৩, এম৪, এম৫ ও এম৬-এর ন্যূনতম সহায়ক মূল্য নির্ধারিত হয়েছে যথাক্রমে ক্যুইন্টাল প্রতি ৩৫০০টাকা, ৩৪০০টাকা, ৩২৭৫টাকা, ৩১৭৫টাকা, ৩০৭৫টাকা, ২৯৭৫টাকা।
২০২২-২৩ সময়কালে কাঁচা পাট সংগ্রহ করার প্রক্রিয়ায় জুট কর্পোরেশন অফ ইন্ডিয়া নিয়ামক সংস্থার দায়িত্ব পালন করবে। সরকারের এই সিদ্ধান্তের ফলে ৪০ লক্ষ পাট চাষী উপকৃত হবেন। এাড়াও জুটমিল ও পাট সংক্রান্ত অতিক্ষুদ্র, ক্ষুদ্র ও মাঝারি শিল্পোদ্যগ সংস্থাগুলিও সরকারের এই সিদ্ধান্তে লাভবান হবে। কৃষকদের যাতে অভাবি বিক্রি করতে না হয় এবং পাট শিল্পের বিভিন্ন দিক বিবেচনা করে জুট কমিশনারের দপ্তর সংশ্লিষ্ট সব পক্ষের সঙ্গে আলোচনার পর মঙ্গলবার ২৪শে মে পাটের ন্যূনতম মূল্য নির্ধারণ চূড়ান্ত করেছে।
CG/CB/ SKD/
(Visitor Counter : 28
প্রধানমন্ত্রীরদপ্তর
রামনবমী উপলক্ষে প্রধানমন্ত্রীর শুভেচ্ছা
মর্যাদা রক্ষা করে কোভিড সংক্রান্ত সুরক্ষাবিধি মেনে চলার আহ্বান
নয়াদিল্লি, ২১ এপ্রিল, ২০২১
প্রধানমন্ত্রী শ্রী নরেন্দ্র মোদী রামনবমী উপলক্ষে জনসাধারণকে শুভেচ্ছা জানিয়েছেন। ভগবান রামের আশীর্বাদ সকলের উপর বর্ষিত হোক – তিনি এই প্রার্থনাই করেছেন।
এক ট্যুইট বার্তায় শ্রী মোদী বলেছেন, “মর্যাদা পুরুষোত্তম শ্রী রামের বাণী অনুসারে আমাদের সকলকে করোনা সঙ্কটকালে সবধরনের বিধি মেনে চলতে হবে। তিনি আবারও ওষুধ খাওয়া এবং কঠোরতা বজায় রাখার ওপর নজর দিতে বলেছেন”।
CG/CB/SB
(
প্রধানমন্ত্রীরদপ্তর
প্রধানমন্ত্রী তেসরা আগস্ট গুজরাটে প্রধানমন্ত্রী গরীব কল্যাণ অন্ন যোজনার সুবিধাভোগীদের সঙ্গে মতবিনিময় করবেন
নতুন দিল্লি, ১লা আগস্ট, ২০২১
প্রধানমন্ত্রী শ্রী নরেন্দ্র মোদী তেসরা আগস্ট বেলা ১২টা ৩০ মিনিটে গুজরাটে প্রধানমন্ত্রী গরীব কল্যাণ অন্ন যোজনার সুবিধাভোগীদের সঙ্গে ভিডিও কনফারেন্সের মাধ্যমে মতবিনিময় করবেন।
এই প্রকল্প সম্পর্কে মানুষের মধ্যে সচেতনতা গড়ে তুলতে একটি বিশেষ কর্মসূচির সূচনা করা হবে।
প্রধানমন্ত্রী গরীব কল্যাণ অন্ন যোজনা  সম্পর্কে :
কোভিড – ১৯ মহামারীর ফলে আর্থিক সঙ্কটে পড়া মানুষদের সুবিধার জন্য এবং তাঁদের খাদ্য সুরক্ষা নিশ্চিত করতে প্রধানমন্ত্রী, পিএমজিকেএওয়াই –এর সূচনা করেছেন। এই যোজনায় জাতীয় খাদ্য সুরক্ষা আইনে থাকা সকল সুবিধাভোগীদের জন্য মাথা পিছু ৫ কেজি অতিরিক্ত খাদ্যশস্য দেওয়া হয়।
গুজরাটের মুখ্যমন্ত্রী এবং উপমুখ্যমন্ত্রী এই অনুষ্ঠানে উপস্থিত থাকবেন।
CG/CB/SFS
(
পর্যটনমন্ত্রক
পর্যটনের প্রসারের জন্য পর্যটন মন্ত্রক বহু দেশের সঙ্গে সমঝোতাপত্রে স্বাক্ষর করেছে : শ্রী প্রহ্লাদ সিং প্যাটেল
নয়াদিল্লি, ০৯ জুলাই, ২০১৯
পর্যটনের ক্ষেত্রে সহযোগিতা বাড়িয়ে তুলতে বিভিন্ন দেশ ও বহুদেশীয় মঞ্চের সঙ্গে পর্যটন মন্ত্রক একাধিক সমঝোতাপত্র স্বাক্ষর করেছে। বিভিন্ন দেশর সঙ্গে এই ক্ষেত্রে সমঝোতা গড়ে তোলার প্রক্রিয়াটি চলতেই থাকে। এর মূল উদ্দেশ্য, দুটি দেশেই পর্যটনের প্রসার সম্ভব করে তোলা। পর্যটন সংক্রান্ত মউ স্বাক্ষরের বিশেষত্বগুলি হল- একে অপরের পর্যটন সংক্রান্ত তথ্য আদান-প্রদান; হোটেল ও ট্যুর অপারেটর সহ পর্যটন ক্ষেত্রের সংশ্লিষ্টপক্ষদের সঙ্গে সহযোগিতা স্হাপন; একে অপরের দেশে পর্যটনের প্রসারের জন্য ট্যুর অপারেটর, সংবাদমাধ্যম, বিশিষ্ট ব্যক্তিদের পরিদর্শন ও মতবিনিময়; পর্যটন ক্ষেত্রে মানবসম্পদ বিকাশের সহযোগিতামূলক বিনিময় কর্মসূচি; পর্যটন ও আতিথেয়তার ক্ষেত্রে বিনিয়োগ টানা; পর্যটন গন্তব্যস্হলের উন্নয়ন, নিয়ন্ত্রণ ও বিপণনী সংক্রান্ত বিষয়ে অভিজ্ঞতার আদান-প্রদান; একে অপরের দেশে পর্যটন সংক্রান্ত মেলা ও প্রদর্শনীগুলিতে অংশগ্রহণ করা। সোমবার লোকসভায় এক প্রশ্নের লিখিত জবাবে এই তথ্য জানান সংস্কৃতি ও পর্যটন মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেল।
CG/SC/NS
(Visitor Counter : 73
মৎস্য ও পশু পালন এবং দুগ্ধশিল্প মন্ত্রক
পশ্চিমবঙ্গে জাতীয় প্রাণী সম্পদ মিশনের বর্তমান পরিস্থিতি
নতুন দিল্লি, ২৪ মার্চ, ২০২১
পশ্চিমবঙ্গে জাতীয় প্রাণী সম্পদ মিশনের আওতায় বিভিন্ন প্রকল্প রূপায়ন করা হয়েছে।
দার্জিলিং জেলায় কোভিড জনিত অতিমারির পরিপ্রেক্ষিতে দুগ্ধ সমবায় এবং কৃষক সংস্থাগুলিকে কোন কেন্দ্রীয় সহায়তা দেওয়া সম্ভব হয়নি। কালিম্পং জেলায় কেন্দ্রীয় সরকারের বিভিন্ন প্রকল্প বাস্তবায়ন করা হয়েছে। অন্যদিকে, রাজ্যের দুগ্ধ ক্ষেত্রে জাতীয় গোকুল মিশন-এর মাধ্যমে দুধ উৎপাদন বৃদ্ধির লক্ষ্যে সরকার উদ্যোগ নিয়েছে। এই প্রকল্পটি সূচনা হওয়ার পর থেকে পশ্চিমবঙ্গকে ৪০.০৯ কোটি টাকা কেন্দ্রীয় সহায়তা দেওয়া হয়েছে। দার্জিলিং কালিম্পং সহ রাজ্যের প্রায় সবকটি জেলায় এই প্রকল্প বাস্তবায়ন করার কাজ চলছে।
জাতীয় প্রাণী সম্পদ মিশনের মাধ্যমে ভেড়া, ছাগল, হাঁস, মুরগি পালন এবং পশু খাদ্য উৎপাদনের বিষয়ে ২০১৪ সাল থেকে আরও একটি কেন্দ্রীয় সরকারের প্রকল্প এই মিশনের আওতায় এসেছে। কেন্দ্রীয় সহায়তায় এই প্রকল্পটি শুরুর পর থেকে রাজ্যে এ পর্যন্ত ৩৩৩২.৩৫ লক্ষ টাকা দেওয়া হয়েছে। এই প্রকল্পটি দার্জিলিং এবং কালিম্পং জেলাতেও রয়েছে।
প্রাণিসম্পদ ক্ষেত্রে স্বাস্থ্য ও রোগ নিয়ন্ত্রণ পরিকল্পনা বাস্তবায়নের কাজ চলছে। এজন্য কেন্দ্রীয় সরকার সহায়তা প্রদান করেছে।
মৎস্য খাতে, দুটি প্রকল্প, যার একটি প্রধানমন্ত্রী মৎস্যসম্পদ যোজনা এবং অন্যটি ফিশারিজ এন্ড একোয়াকালচার ইনফ্রাস্ট্রাকচার ডেভেলপমেন্ট ফান্ড পশ্চিমবঙ্গের জন্যও বরাদ্দ রয়েছে। এজন্য পশ্চিমবঙ্গ সহ বিভিন্ন রাজ্যের ক্ষেত্রে ৭৫২২.৪৮ কোটি টাকা ধার্য করা হয়েছে। যদিও পশ্চিমবঙ্গ সরকার এই তহবিল থেকে অর্থ নেওয়ার জন্য বিগত তিন বছরে কোন প্রকল্প জমা দেয়নি।
জাতীয় প্রাণী সম্পদ মিশনের মাধ্যমে পশ্চিমবঙ্গকে ২০১৬-১৭ অর্থবছরে দেয়া হয়েছে ১০৬১.৩৬ লক্ষ টাকা।
২০১৭-১৮ আর্থিক বছরে দেওয়া হয়েছে ১৫৪.২৭৮৮ লক্ষ টাকা।
২০১৯-২০ আর্থিক বছরে দেওয়া হয়েছে ৭৯.০৬ লক্ষ টাকা।
কেন্দ্রীয় মৎস্য ও পশু পালন এবং দুগ্ধ শিল্প মন্ত্রকের রাষ্ট্রমন্ত্রী ডক্টর সঞ্জীব কুমার বালিয়ান এই তথ্য জানিয়েছেন।
নীতিআয়োগ
অটল উদ্ভাবন মিশনের অধীনে আগামীকাল কমিউনিটি ইনোভেশন কর্মসূচির সূচনা
নয়াদিল্লি, ৩০ জুলাই, ২০১৯
ভারতে উদ্ভাবনের প্রসারে নীতি আয়োগের ফ্ল্যাগশিপ উদ্যোগ ‘অটল উদ্ভাবন মিশন’-এর অধীনে আগামীকাল নতুন দিল্লিতে কমিউনিটি ইনোভেশন বা সার্বজনীন উদ্ভাবন নামে নতুন একটি কর্মসূচির সূচনা করা হবে। কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল নিশাঙ্ক এবং কেন্দ্রীয় পেট্রোলিয়াম, প্রাকৃতিক গ্যাস ও ইস্পাত মন্ত্রী শ্রী ধর্মেন্দ্র প্রধান যৌথভাবে এই কর্মসূচির সূচনা করবেন।
অভিনব এ ধরনের উদ্যোগ গ্রহণের উদ্দেশ্যই হল দেশে উদ্ভাবনের প্রসারে সাধারণ মানুষকে উৎসাহিত করা। এই উদ্যোগ প্রসঙ্গে অটল উদ্ভাবন মিশনের প্রধান শ্রী আর রামানান বলেন, কমিউনিটি ইনোভেশনের উদ্দেশ্য সমাজে উদ্ভাবনের অনুকূল পরিবেশ এবং দেশব্যাপী উদ্ভাবনের জন্য সমান সুযোগ-সুবিধাসম্পন্ন পরিকাঠামো গড়ে তোলা। তিনি জোর দিয়ে বলেন, নতুন এই কর্মসূচি মেট্রো শহর, টিয়ার-২ ও টিয়ার-৩ শ্রেণীর শহর, স্মার্ট সিটি, উন্নয়নে আগ্রহী জেলা, উত্তর-পূর্ব, জম্মু ও কাশ্মীর সহ দেশের গ্রাম ও আদিবাসী অঞ্চলের জন্য তৈরি করা হয়েছে।
আগামীকাল কমিউনিটি ইনোভেশন বা সার্বজনীন উদ্ভাবন কর্মসূচির সূচনা অনুষ্ঠানে নীতি আয়োগের উপাধ্যক্ষ ডঃ রাজীব কুমার, আয়োগের কার্যনির্বাহী আধিকারিক শ্রী অমিতাভ কান্ত, অটল উদ্ভাবন মিশনের প্রধান শ্রী আর রামানান সহ উচ্চপদস্থ আধিকারিকরা উপস্থিত থাকবেন।
CG/BD/DM
(Visitor Counter : 108
প্রধানমন্ত্রীরদপ্তর
গণেশ চতুর্থী উপলক্ষে প্রধানমন্ত্রীর শুভেচ্ছা
নতুনদিল্লি ১৯ সেপ্টেম্বর
প্রধানমন্ত্রী শ্রী নরেন্দ্র মোদী গণেশ চতুর্থী উপলক্ষে সবাইকে শুভেচ্ছা জানিয়েছেন।
প্রধানমন্ত্রী আশাপ্রকাশ করে বলেছেন যে, এই উৎসব প্রত্যেকের জীবনে সৌভাগ্য, সাফল্য এবং সমৃদ্ধি নিয়ে আসবে।
এক্স হ্যান্ডেলে প্রধানমন্ত্রী এক পোস্টে লিখেছেন:
“গণেশ চতুর্থী উপলক্ষে দেশজুড়ে আমার পরিবার-পরিজনদের মঙ্গল কামনা করছি। সিদ্ধিদাতা গণেশের সঙ্গে যুক্ত এই উৎসব আপনাদের সবার জীবনে সৌভাগ্য, সাফল্য এবং সমৃদ্ধি নিয়ে আসুক। গণপতি বাপ্পা মোরিয়া!”
“সব দেশবাসীকে গণেশ চতুর্থীর আন্তরিক শুভেচ্ছা জানাই। গণপতি বাপ্পা মোরিয়া!”
(AC/MP/CS
ক্রেতা, খাদ্যএবংগণবন্টনমন্ত্রক
২০১৪ সাল থেকে ২০২১ সাল পর্যন্ত ৪.২৮ কোটি ভূয়া রেশন কার্ড বাতিল করা হয়েছে
নতুন দিল্লি, ১০ ডিসেম্বর, ২০২১
টার্গেটেড পাবলিক ডিস্ট্রিবিউশন সিস্টেমের অধীনে ন্যায্য মূল্যের দোকানে ইলেকট্রনিক পয়েন্ট অফ সেল ডিভাইস ন্যায্যমূল্যের ডিলারদের দ্বারাই পরিচালিত হয়। এছাড়াও পরিবারের কোনো প্রাপ্তবয়স্ক সদস্য না থাকলে এবং যারা ন্যায্যমূল্যের দোকান যেতে অক্ষম সেইসব সুবিধাভোগীর জন্য ভর্তুকিযুক্ত খাদ্যশস্য নিয়মিতভাবে সরবরাহ করতে রাজ্য ও কেন্দ্রশাসিত অঞ্চল গুলি হোম ডেলিভারির ব্যবস্থা করেছে।
জাতীয় খাদ্য নিরাপত্তা আইনের অন্তর্গত অন্যান্য বিষয় গুলির মধ্যে পরিবার অথবা সুবিধাভোগীদের নাম অন্তর্ভুক্তি এবং বাদ দেওয়ার দায়িত্ব সংশ্লিষ্ট রাজ্য এবং কেন্দ্রশাসিত অঞ্চল গুলির উপর বর্তায়। রেশন কার্ডে নাম সংযোজন বা বিয়োজন একটি ক্রমাগত প্রক্রিয়া যেখানে রাজ্য অথবা কেন্দ্রশাসিত অঞ্চল গুলি যাচাইকরণের মাধ্যমে ভুয়া রেশন কার্ড গুলি সনাক্ত করতে পারে।
রাজ্য এবং কেন্দ্রশাসিত অঞ্চল গুলিতে ২০১৪ সাল থেকে ২০২১ সাল পর্যন্ত ৪.২৮ কোটি ভূয়া রেশন কার্ড ধরা পড়ে তা বাতিল করা হয়েছে।
আধার কার্ডের সঙ্গে রেশন কার্ডের সংযোগ না হলে রেশন কার্ড বাতিল করা যাবে না। কেননা কেন্দ্র সরকার আধার কার্ডের সঙ্গে রেশন কার্ডের সংযুক্তিকরণ এর সময় বাড়িয়ে ২০২১ সালের ৩১ ডিসেম্বর পর্যন্ত করেছে।
আজ রাজ্যসভায় এক লিখিত প্রশ্নের উত্তরে ক্রেতা, খাদ্য এবং গণবণ্টন মন্ত্রকের প্রতিমন্ত্রী শ্রীমতি সাদ্ধি নিরঞ্জন জ্যোতি এই তথ্য জানিয়েছেন।
CG/ SB
(Visitor Counter : 82
আদিবাসীবিষয়কমন্ত্রক
শিক্ষক এবং অশিক্ষক কর্মীদের ৪০৬২টি শূন্যপদ পূরণের জন্য ইএমআরএস স্টাফ সিলেকশন পরীক্ষা  ২০২৩এর বিজ্ঞপ্তি জারি করলো আদিবাসী পড়ুয়া জাতীয় শিক্ষা সমিতি 
নয়াদিল্লি, ১৪ জুলাই, ২০২৩
কেন্দ্রীয় আদিবাসী মন্ত্রকের অধীন স্বশাসিত সংস্থা, আদিবাসী পড়ুয়া জাতীয় শিক্ষা সমিতি  শিক্ষক এবং অশিক্ষক কর্মীদের ৪০৬২টি শূন্যপদ পূরণের জন্য ইএমআরএস স্টাফ সিলেকশন পরীক্ষা  ২০২৩এর বিজ্ঞপ্তি জারি করেছে।
এর লক্ষ্য হল ইএমআরএসগুলিতে শিক্ষার মানের উন্নয়ন ঘটিয়ে সেখানকার মানব সম্পদের মানোন্নয়ন।
আবেদন গ্রহণ শুরু হয়েছে ৩০.০৬.২০২৩ থেকে।
শূন্যপদ পূরণের জন্য এনইএসটিএস, সিবিএসই-র সহযোগিতায় ওএমআর ভিত্তিক পরীক্ষা নেবে।
শূন্য পদগুলির সংখ্যা নিচে দেওয়া হল-
পদের নাম শূন্য পদের সংখ্যা
অধ্যক্ষ ৩০৩
স্নাতকোত্তর যোগ্যতা সম্পন্ন শিক্ষক ২২৬৬
হিসাব রক্ষক ৩৬১
জুনিয়ার সচিবালয় সহকারী ৭৫৯
গবেষণাগার সহায়ক ৩৭৩
মোট ৪০৬২
প্রতিটি পদের জন্য অনলাইন আবেদনের পদ্ধতি, যোগ্যতার শর্ত এবং সিলেবাস সহ অন্যান্য বিশদ বিবরণ পাওয়া যাবে emrs.tribal.gov.in ওয়েবসাইটে।
পোর্টালে ৩০.০৬.২০২৩ থেকে ৩১.০৭.২০২৩ পর্যন্ত আবেদন গ্রহণ করা হবে।
আদিবাসী সম্প্রদায়ের কাছে উচ্চমানের শিক্ষা পৌঁছে দিতে আদিবাসী মন্ত্রক ইএমআরএস প্রকল্প চালু করেছে। দেশে যেসব মহকুমায় ৫০ শতাংশ বা তার বেশি অথবা অন্তত ২০,০০০ বাসিন্দা আদিবাসী সম্প্রদায়ভুক্ত, সেইসব স্থানে এই প্রকল্প চালু রয়েছে।
CG/SD/NS….
(Visitor Counter : 71
অর্থমন্ত্রক
ন্যাশনাল ইনফ্রাসট্রাকচার পাইপলাইনের ২০১৯-২৫এর জন্য টাস্ক-ফোর্সের প্রতিবেদন প্রকাশ করলেন অর্থমন্ত্রী
নয়াদিল্লি, ০১ জানুয়ারী, ২০১৯
২০২৪-২৫এর মধ্যে দেশের মোট অভ্যন্তরীণ উৎপাদনের পরিমাণ ৫ লক্ষ কোটি মার্কিন ডলারের সমতুলে পৌঁছানোর লক্ষ্যে পরিকাঠামো খাতে এই সময় প্রতি বছর ১ লক্ষ ৪০ হাজার মার্কিন ডলার  ব্যয় করা প্রয়োজন। ২০০৮-১৭ এই দশকে পরিকাঠামো খাতে বিনিয়োগ করা হয়েছিল ১ লক্ষ ১০ হাজার কোটি মার্কিন ডলার। ভারতীয় অর্থনীতির উন্নয়নের জন্য পরিকাঠামোর অভাব দূর করার লক্ষ্যে প্রতি বছর এই খাতে বিনিয়োগের প্রয়োজন। নতুন দিল্লিতে কেন্দ্রীয় অর্থমন্ত্রী শ্রীমতি নির্মলা সীতারমন ন্যাশনাল ইনফ্রাসট্রাকচার পাইপলাইনের বৈঠকের ফাঁকে এক সাংবাদিক সম্মেলনে এ বিষয়ে বিস্তারিত জানান। তিনি বলেন, টাস্ক-ফোর্সের প্রস্তাবগুলি সরকার বিবেচনা করে দ্রুত যথাযথ ব্যবস্হা গ্রহণ করবে।
প্রধানমন্ত্রী তাঁর ২০১৯-এর স্বাধীনতা দিবসের ভাষণে বলেছিলেন, সামাজিক ও আর্থিক পরিকাঠামো প্রকল্পগুলি-সহ ১০০ লক্ষ কোটি টাকা আগামী ৫ বছরে পরিকাঠামো ক্ষেত্রে ব্যয় করা হবে।
এই লক্ষ্যে পৌঁছানোর জন্য ন্যাশনাল ইনফ্রাসট্রাকচার পাইপলাইন  ২০১৯-২০ থেকে ২০২৪-২৫ অর্থবর্ষে অর্থমন্ত্রির অনুমোদনক্রমে বছর প্রতি একটি করে কর্মী গোষ্ঠী গঠন করা হবে। অর্থনৈতিক বিষয়ক দপ্তরের সচিবের পৌরহিত্যে এই কর্মী গোষ্ঠীতে থাকবেন নীতি আয়োগের মুখ্য কার্যনির্বাহী আধিকারিক, ব্যয় দপ্তরের সচিব, প্রশাসনিক মন্ত্রকের সচিব, বিনিয়োগ দপ্তরের অতিরিক্ত সচিব এবং আইপিএফ দপ্তরের যুগ্ম সচিব।
২০১৯-এর সেপ্টেম্বরে টাস্ক ফোর্সের প্রথম বৈঠকটি অনুষ্ঠিত হয়। পরবর্তীকালে বিভিন্ন বৈঠকে পরিকাঠামো উন্নয়নের জন্য ব্যাঙ্ক/আর্থিক প্রতিষ্ঠান, বেসরকারি ইক্যুইটি ফান্ড এবং সিআইআই, ফিকি ও অ্যাসোচেমের মতো শিল্প সংগঠনগুলির সঙ্গে বৈঠক করা হয়।
২০২০-২৫ সালের মধ্যে ১০২ লক্ষ কোটি টাকা ব্যয়ের ক্ষেত্রে অগ্রাধিকার পাবে বিদ্যুৎ  সড়ক , নগরাঞ্চল , রেল ।
উল্লিখিত কর্মী গোষ্ঠীর প্রতিবেদনটি দেখার জন্য এখানে ক্লিক করুন-
https://static.pib.gov.in/WriteReadData/userfiles/DEA%20IPF%20NIP%20Report%20Vol%201.pdf
SSS/CB/NS
(Visitor Counter : 98
স্বরাষ্ট্র মন্ত্রক
কেন্দ্রীয় স্বরাষ্ট্রমন্ত্রী শ্রী অমিত শাহ লোকসভায় কৃষি সংস্কার সংক্রান্ত দুটি গুরুত্বপূর্ণ বিল পাশের জন্য প্রধানমন্ত্রী শ্রী নরেন্দ্র মোদীকে কৃতজ্ঞতা জানিয়েছেন
"মোদী সরকার হিসেবে কেন্দ্রে প্রথম এমন একটি সরকার রয়েছে, যা কৃষকদের ক্ষমতায়নের লক্ষ্যে দিনরাত কাজ করছে এবং লোকসভায় যুগান্তকারী কৃষি সংস্কার বিল পাশ, এই লক্ষ্যে এক নজিরবিহীন পদক্ষেপ।"
"মোদি সরকারের আনা অভূতপূর্ব এই আইন, কৃষিক্ষেত্রকে পরিবর্ধিত করবে এবং কৃষকদের দালালদের হাত থেকে মুক্ত রাখবে ও তাদের অন্যান্য বাধা কাটিয়ে উঠতে সহায়ক হবে।"
"এই বিলগুলি কৃষকদের তাদের পণ্য বিক্রি করার নতুন নতুন পথ খুলে দেবে, যা তাদের আয় বাড়তেও সাহায্য করবে।"
"মোদী সরকারের এই ঐতিহাসিক ও গুরুত্বপূর্ণ কৃষি সংস্কার, কৃষকদের জীবনে ইতিবাচক পরিবর্তন আনবে এবং তাদের স্বাবলম্বী হয়ে উঠতে সাহায্য করবে।"
"যে সব পরিশ্রমী ও কর্মদক্ষ কৃষক দেশের সম্পদ এবং সমৃদ্ধির জন্য কাঁধে কাঁধ মিলিয়ে কাজ করে চলেছেন, ভারত তাঁদের জন্য গর্বিত।"
নতুনদিল্লি, ১৮ সেপ্টেম্বর, ২০২০
কেন্দ্রীয় স্বরাষ্ট্রমন্ত্রী শ্রী অমিত শাহ, লোকসভায় কৃষি সংস্কার সংক্রান্ত দুটি গুরুত্বপূর্ণ বিল পাশের জন্য প্রধানমন্ত্রী শ্রী নরেন্দ্র মোদীর প্রতি কৃতজ্ঞতা প্রকাশ করেছেন। একের পর এক টুইট বার্তায়, শ্রী অমিত শাহ বলেছেন, ''যে সব পরিশ্রমী ও কর্মদক্ষ কৃষক দেশের সম্পদ এবং সমৃদ্ধি সৃষ্টি করতে কাঁধে কাঁধ মিলিয়ে কাজ করে চলেছেন, ভারত তাঁদের জন্য গর্বিত । মোদী সরকার হিসেবে কেন্দ্রে এই প্রথম এমন একটি সরকার রয়েছে, যা কৃষকদের ক্ষমতায়নের লক্ষ্যে দিনরাত কাজ করছে এবং লোকসভায় যুগান্তকারী কৃষি সংস্কার বিল পাস, এই লক্ষ্যে এক নজিরবিহীন পদক্ষেপ।”
কেন্দ্রীয় স্বরাষ্ট্রমন্ত্রী বলেন, "মোদি সরকারের আনা অভূতপূর্ব এই আইন, কৃষিক্ষেত্রকে পরিবর্ধিত করবে এবং কৃষকদের দালালদের হাত থেকে মুক্ত রাখবে ও তাদের অন্যান্য বাধা কাটিয়ে উঠতে সহায়ক হবে।" "এই বিলগুলি কৃষকদের তাদের পণ্য বিক্রি করার নতুন নতুন পথ খুলে দেবে, যা তাদের আয় বাড়তেও সাহায্য করবে । "
শ্রী অমিত শাহ আরও বলেন, “মোদী সরকারের আনা এই ঐতিহাসিক ও গুরুত্বপূর্ণ কৃষি সংস্কার, কৃষকদের জীবনে ইতিবাচক পরিবর্তন আনবে এবং তাদের স্বাবলম্বী হয়ে উঠতে সাহায্য করবে । আমি এই বিলগুলি পাস করার জন্য প্রধানমন্ত্রী শ্রী নরেন্দ্র মোদী এবং কেন্দ্রীয় কৃষিমন্ত্রী শ্রী নরেন্দ্র সিং তোমার'কে আন্তরিক কৃতজ্ঞতা জানাই ”।
লোকসভায় গতকাল, কৃষি পণ্যের বাজার ও বিক্রি  বিল, ২০২০ এবং কৃষকদের  নির্দিষ্ট মূল্যের নিশ্চয়তা প্রদান সংশ্লিষ্ট সমঝোতা ও খামার পরিষেবা সংক্রান্ত বিল, ২০২০ পাস হয়েছে।
কৃষি পণ্যের বাজার ও বিক্রি  বিল, ২০২০-এ, এমন এক পরিবেশ তৈরির কথা হচ্ছে, যেখানে কৃষক ও ব্যবসায়ীরা কৃষি পণ্যের বিক্রি ও কেনার সিদ্ধান্ত স্বাধীনভাবে নিতে পারবেন, যার ফলে আন্তঃরাজ্য ও আন্তঃরাষ্ট্রীয় ব্যবসার ক্ষেত্রে এক কার্যকরী,স্বচ্ছ ও অবাধ ব্যবস্থা গড়ে উঠবে এবং সকলেই বিভিন্ন প্রতিযোগিতামূলক বিকল্পের মাধ্যমে উপযুক্ত পারিশ্রমিক ও লাভজনক দাম পাওয়ার সুযোগ পাওয়া যাবে ।
কৃষকদের  নির্দিষ্ট মূল্যের নিশ্চয়তা প্রদান সংশ্লিষ্ট সমঝোতা ও খামার পরিষেবা সংক্রান্ত বিল, ২০২০-এ, কৃষিক্ষেত্রে সমঝোতার জন্য এমন এক জাতীয় কাঠামো গড়ে তোলার কথা বলা হয়েছে, যা কৃষিজ-ব্যবসায়িক সংস্থা, প্রসেসর, পাইকার, রফতানিকারী বা বড় খুচরা বিক্রেতাদের সঙ্গে যুক্ত থাকার ক্ষেত্রে, কৃষকদের সুরক্ষা দেবে ও তাদের উপযুক্ত করে তুলবে । এরফলে,এক নির্বিঘ্ন ও স্বচ্ছ কৃষি পরিষেবার মাধ্যমে কৃষিপণ্যের সম্ভাব্য আগাম বিক্রি নিশ্চিত এবং সুরক্ষিত হবে এবং পারস্পরিক সম্মতিতে নেওয়া লাভদায়ী মূল্য কাঠামো বা তার সঙ্গে সংযুক্ত বা প্রাসঙ্গিক নানা বিষয়ের নিস্পত্তির পথ'ও প্রশস্ত হবে ।
(CG/AC